Aalborg Stiftstidende, 1842-05-07
Den anden Meddelelse bestaaer i en Skrivelse fra en af det Flensborgske Dampskibscompagnies Hovedactionairer, der underretter om, at det nævnte Compagni, animeret ved det nye Dampskib "Dronning Caroline Amalias" overordentlig heldige Fremgang, har taget den Beslutning at anskaffe et nyt Dampskib og sætte dette i Fart imellem Flensborg, Kjøbenhavn og Aalborg, og til dette Øiemeed foreslaaer det herværende Jnteressentskab at entrere med sig. – Ved at henvende Blikket paa en fra Aalborg udgaaende Dampskibslinie og ved at overveie de Fordele, der af de forskjellige Dampskibscommunicationer tør ventes at opstaae, saavel for Publicum ialmindelighed som for Actionairerne, vil imidlertid vistnok den herfra intenderede Fart, vexelviis paa Kjøbenhavn og Kiel, beholde Fortrinet. Vi kunne derfor heller ikke antage, at de Anskuelser og Forslag, der ere fremsatte i en i Fædrelandet af sidste Tirsdag indeholdt Artikel, der søger at henlede Opmærksomheden og Jnteressen paa en Aalborg Kjøbenhavn-Stettinsk-Dampskibslinie, her eller paa øvrige derved interesserede jydske Pladse vil have Meningen for sig. Næst Forbindelsen med Kjøbenhavn maa det være Liimfjorden og Jyllands Østkyst af Vigtighed, at tilveiebringe Forbindelsen med Hamborg, der er Jyllands naturlige Productsalgs- og Vareindkjøbs Marked, og som hvis Forstad Kiel er at betragte, hvilket den endnu nærmere vil blive, naar Jernbanen imellem denne Stad og Hamborg-Altona nu utvivlsomt kommer istand. "Fædrelandet feiler derfor ved at forudsætte, at Forbindelsen imellem Aalborg, Østkysten og Kiel fornemmelig er beregnet paa Kreatur-Transport, thi endskjøndt denne Artikel er en af Fartens vigtige Jngredientser, saa ere dog de øvrige mercantille Forbindelser og Berøringer med Hamborg, og med det øvrige Udland over Hamborg, saa betydelige og mangfoldige, at Jylland altid maa stræbe at rykke denne vigtige Verdenshandelsplads nærmere og derved stærkere fast knytte de Forbindelser, som Afstanden og CommunicationsVanskeligheden nu ofte slapper og afbryder. At en saadan Fart - der senere maa og vil blive et Mellemled af en Hoved- og Forbindelseslinie imellem Norge og Continentet – ogsaa vil kunne svare Actionairerne, især efter at være benyttet et Aarstid og kommen behørigt i Gang, fortrinlig Regning, kan aldrig betvivles ikke at tale om de mange Fordele, der opstaae ved Person- og Gods=Forbindelsen imellem Liimfjorden og de øst jydske og fyenske Pladse: en Kystforbindelse, som nu fortiden, især hvad Transport angaaer, saa at sige ganske savnes. Den Stettinske Fart – hvis pecuniaire Fordeel ogsaa altid er mere uvis bliver ogsaa for Jylland næsten aldeles uden Jnteresse og egner sig vistnok kun til at forbindes med den Aalborgske Fart paa Kjøbenhavn, naar alle Forsøgene paa at sammenknytte denne med en Tilnærmelses=Forbindelse paa Hamborg skulde glippe. Skulde dette Sidste endog blive Tilfældet og ingen selvstændig Dampskibsfart fra Aalborg lade sig tilveiebringe vilde det endda vist frembyde større Fordele, at forene sig med den Flensborgske Dampskibslinie, især hvis denne, hvad vi antage realisabelt, kunde tillige udstrække sig til Norge. Dog fornemmeligen maa det være vigtigt, at have Hoved Øiemærket hæftet paa den oprindelige herværende Dampskibsplan og at Alles forenede Kræfter søge at virke til dette Maal. Da nu det tidligere omtalte skotske Dampskib sandsynligviis snart vil kunne ventes til de danske Farvande og det saaledes maatte være Bestyrelsen vigtigt og nødvendigt at være nu falt med hvad der kunde og skulde foretages, vilde det være ønskeligt at de af de udsendte Circulairer, der endnu ikke maatte være retournerede fra Actionaiterne, snarest muligt maatte komme Bestyrelsen tilhænde.